My Big Fat Greek Wedding

:*Iste artico ye sobre una cinta estausunidense de 2002 de comedia romantica de ciencia-ficción; ta atros usos, se veiga *'My Big Fat Greek Wedding (desambigación)***.

***My Big Fat Greek Wedding*** (títol orichinal en [[Idioma anglés|anglés]], en [[Idioma aragonés|aragonés]] ***A mía gran voda griega***, estrenada en [[Aragón]] con o suyo títol traduciu enta lo [[Idioma castellano|castellano]] como ***Mi gran boda griega**') ye una cinta de cine de comedia romantica coproducida por o cine estausunidense y lo cine canadiense estrenada en 2002, dirichida por Joel Zwick seguntes un guión orichinal de Nia Vardalos, con una banda sonora orichinal de Chris Wilson y Alexander Janko, una dirección de fotografía de Jeffrey Jur y una producción cinematografica de Rita Wilson, Tom Hanks y Gary Goetzman ta las productoras *[[Gold Circle Films]]*, *[[Home Box Office]]*, *[[MPH Entertainment]]* y *[[Playtone]]*. Fan parte de l'elenco d'a cinta, entre d'atros, os actors Nia Vardalos, John Corbett, Lainie Kazan, Michael Constantine, Andrea Martin, Louis Mandylor, Gerry Mendicino, Joey Fatone, Gia Carides, Bess Meisler, Stavroula Logothettis, Ian Gomez, Bruce Gray, Fiona Reid, Jayne Eastwood, Kathryn Haggis, Peter Tharos y Maria Vacratsis. Tenió continidat con as cintas *[[My Big Fat Greek Wedding 2]]* (2016, Kirk Jones) y *[[My Big Fat Greek Wedding 3]]* (2023, Nia Vardalos) como part d'a franquicia cinematografica *[[My Big Fat Greek Wedding (franquicia)|My Big Fat Greek Wedding]]*.

*Fotoula "Toula" Portokalo* ye una mesacha d'orichen griego de 30 anyadas, que vive en Chicago con a suya bien nombrosa y escandalosa familia, que no la tienen pas en masiada cosideración, en considerar-la fiera, poco intresant y ya tiona. Treballa en o restaurant d'a familia a on bel día apareixe casualment *Ian Miller*, un mayestro, por qui immediatament siente intrés, plegando a quedar mesmo paralizada en a suya presencia. Ixo tamién la rongalla ta conseguir, con aduya de su mai, que su pai accepte que pueda asistir a la universidat ta recibir-ie clases d'informatica, y dimpués ta treballar en una achencia de viaches propiedat de su tía. Casualment pasa por debant una atra vegada *Ian Miller*, que finalment un atro día dentra en l'achencia. Enamoraus, deciden casar-se, pero lo problema ye lo pai y, de feito, toda la familia de *Toula*, bien diferents a la tranquila familia Miller, u a lo menos ixo ye lo que piensa la mesacha.

*My Big Fat Greek Wedding* s'ambienta en a suya epoca actual (2002) en a ciudat de Chicago (Illinois) y las suyas escenas se filmoron en Toronto (Ontario, Canadá) y Chicago (Illinois, Estaus Unius), amás d'en o *[[Studio City Toronto]]*, tamién situau en Toronto.

Se tracta d'una cinta qe ha recibiu bels premios y nominacions, en destacando una nominación a lo Premio Oscar a lo Millor Guión Orichinal en 2003 mientres a 75<sup>ena</sup> edición d'os Premios Oscar y dos nominacions a los Premios Globos d'Oro (Millor Cinta de Musical u Comedia y Millor Actriz de Musical u Comedia) en a 60<sup>ena</sup> edición de ditos premios.

## Elenco

## Se veiga tamién
* Cine en 2002.
* Cintas de 2002.

## Referencias

## Vinclos externos
*  ''My Big Fat Greek Wedding'' en Internet Movie Database.
*  ''My Big Fat Greek Wedding'' en Metacritic.
*  ''My Big Fat Greek Wedding'' en Box Office Mojo.
*  ''My Big Fat Greek Wedding'' en Rotten Tomatoes.